Lietuvos Respublikos Vyriausybė



NUTARIMAS

**DĖL LIETUVOS RESPUBLIKOS VYRIAUSYBĖS 2004 M. SAUSIO 9 D. NUTARIMO NR. 21 „dĖL EUROPOS SĄJUNGOS REIKALŲ KOORDINAVIMO“ PAKEITIMO**

2010 m. vasario 17 d. Nr. 155

Vilnius

Lietuvos Respublikos Vyriausybė nutaria:

Pakeisti Europos Sąjungos reikalų koordinavimo taisykles, patvirtintas Lietuvos Respublikos Vyriausybės 2004 m. sausio 9 d. nutarimu Nr. 21 „Dėl Europos Sąjungos reikalų koordinavimo“ (Žin., 2004, Nr. [8-184](https://www.e-tar.lt/portal/lt/legalAct/TAR.DB68BCA9E3A0); 2005, Nr. 57-1950; 2006, Nr. [10-362](https://www.e-tar.lt/portal/lt/legalAct/TAR.008EA8D41AFC); 2007, Nr. [18-665](https://www.e-tar.lt/portal/lt/legalAct/TAR.085F6242FC68); 2009, Nr. [67-2693](https://www.e-tar.lt/portal/lt/legalAct/TAR.40CA24EAF70C), Nr. [109-4649](https://www.e-tar.lt/portal/lt/legalAct/TAR.9AF4762CC0C3)):

1. Išbraukti 6 punkte žodžius „su ES bendrąja užsienio ir saugumo politika susijusios informacijos atvejais“.

2. Įrašyti 8 punkte po žodžio „dokumentai“ žodžius „neturintys slaptumo žymos“ ir papildyti punktą šiuo ketvirtuoju sakiniu:

„ES Tarybos Generalinio sekretoriato siunčiamus ES dokumentus, žymimus slaptumo žyma „Riboto naudojimo“ (*pranc.* RESTREINT UE), gauna, registruoja ir nedelsdama pateikia atsakingoms institucijoms Užsienio reikalų ministerija.“

3. 2 priede:

3.1. išbraukti 18 punkte žodžius „Farmacijos departamentas prie Sveikatos apsaugos ministerijos“;

3.2. išbraukti 19 punkte žodžius „Farmacijos departamentas prie Sveikatos apsaugos ministerijos“.

3.3. 25 punkte:

3.3.1. įrašyti pastraipoje „Vidaus rinkos darbo grupė“ vietoj žodžių „Viešųjų pirkimų tarnyba prie Lietuvos Respublikos Vyriausybės“ žodžius „Viešųjų pirkimų tarnyba“;

3.3.2. įrašyti pastraipoje „pramoninės nuosavybės pogrupis“ vietoj žodžių „Farmacijos departamentas prie Sveikatos apsaugos ministerijos“ žodžius „Sveikatos apsaugos ministerija“.

4. 5 priede:

4.1. išbraukti 1 punkte žodžius „ir išorinių santykių“;

4.2. papildyti šiuo 21 punktu:

„21. Užsienio reikalų taryba užsienio reikalų ministras“.

MINISTRAS PIRMININKAS ANDRIUS KUBILIUS

UŽSIENIO REIKALŲ MINISTRAS AUDRONIUS AŽUBALIS